CELEX: 62018CA0797
Language: sl
Date: 2020-04-30 00:00:00
Title: Zadeva C-797/18 P: Sodba Sodišča (deveti senat) z dne 30. aprila 2020 – Helenska republika/Evropska komisija (Pritožba – Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) – Odhodki, izključeni iz financiranja Evropske unije – Odhodki Helenske republike – Uredba (ES) št. 1782/2003 – Uredba (ES) št. 796/2004 – Uredba (ES) št. 1120/2009 – Uredba (EU) št. 1306/2013 – Shema pomoči na površino – Pojem „trajni pašniki“ – Pavšalni finančni popravki – Uredba (ES) št. 1698/2005 – Presoja upravičenosti odhodkov – Organ upravljanja – Uredba (ES) št. 1290/2005 – Odhodki, zajeti z rokom 24 mesecev – Uredba (ES) št. 817/2004 – Sistem učinkovitih, sorazmernih in odvračilnih kazni – Metoda izračuna popravka)

20.7.2020   
            
            
               SL
            
            
               Uradni list Evropske unije
            
            
               C 240/13
            
         
      Sodba Sodišča (deveti senat) z dne 30. aprila 2020 – Helenska republika/Evropska komisija
      (Zadeva C-797/18 P) (1)
      
      (Pritožba - Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) - Odhodki, izključeni iz financiranja Evropske unije - Odhodki Helenske republike - Uredba (ES) št. 1782/2003 - Uredba (ES) št. 796/2004 - Uredba (ES) št. 1120/2009 - Uredba (EU) št. 1306/2013 - Shema pomoči na površino - Pojem „trajni pašniki“ - Pavšalni finančni popravki - Uredba (ES) št. 1698/2005 - Presoja upravičenosti odhodkov - Organ upravljanja - Uredba (ES) št. 1290/2005 - Odhodki, zajeti z rokom 24 mesecev - Uredba (ES) št. 817/2004 - Sistem učinkovitih, sorazmernih in odvračilnih kazni - Metoda izračuna popravka)
      (2020/C 240/17)
      Jezik postopka: grščina
      
         Stranki
      
      
         Pritožnica: Helenska republika (zastopniki: G. Kanellopoulos, E. Leftheriotou in A. Vasilopoulou, agenti)
      
         Druga stranka v postopku: Evropska komisija (zastopniki: M. Konstantinidis, D. Triantafyllou in J. Aquilina, agenti)
      
         Izrek
      
      
                  1.
               
               
                  Točka 1 izreka sodbe Splošnega sodišča Evropske unije z dne 4. oktobra 2018, Grčija/Komisija (T-272/16, neobjavljena, EU:T:2018:651), se razveljavi v delu, v katerem je Splošno sodišče zavrnilo tožbo Helenske republike, ki se je nanašala na pavšalna popravka v višini 25 % in 10 %, uporabljena za pomoči na površino za pašnike iz naslova let zahtevkov 2012 in 2013, ter enkratni popravek v višini 37 163 161,78 EUR za leto zahtevka 2013, ki so bili naloženi z Izvedbenim sklepom Komisije (EU) 2016/417 z dne 17. marca 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije zaradi pomanjkljivosti pri opredelitvi in nadzoru upravičenih trajnih pašnikov.
               
            
                  2.
               
               
                  Točka 2 izreka sodbe Splošnega sodišča Evropske unije z dne 4. oktobra 2018, Grčija/Komisija (T-272/16, neobjavljena, EU:T:2018:651), se razveljavi v delu, v katerem je v njem odločeno o stroških.
               
            
                  3.
               
               
                  Pritožba se v preostalem zavrne.
               
            
                  4.
               
               
                  Izvedbeni sklep 2016/417 se razglasi za ničen v delu, v katerem Helenski republiki nalaga pavšalna popravka v višini 25 % in 10 %, uporabljena za pomoči na površino za pašnike iz naslova let zahtevkov 2012 in 2013, in enkratni popravek v znesku 37 163 161,78 EUR, uporabljen iz naslova leta zahtevka 2013, zaradi pomanjkljivosti pri opredelitvi in nadzoru upravičenih trajnih pašnikov.
               
            
                  5.
               
               
                  Helenska republika in Evropska komisija nosita svoje stroške prvostopenjskega postopka in pritožbenega postopka.
               
            
         (1)  UL C 72, 25.2.2019.